Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Jorge Esparza Garrido jaunak egindako galderaren erantzuna, Foru Diputazioak emana, desgaitasuna duten pertsonak artatzeko jarraibideen inguruan Nafarroako Enplegu Zerbitzuaren langileek 2021ean egindako prestakuntza-jardunaldiei buruzkoa. Galdera 2023ko urterrilaren 13ko 5. Nafarroako Parlamentuko Aldizkari Ofizialean argitaratu zen.

Iruñean, 2023ko otsailaren 7an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Jorge Esparza Garrido jaunak galdera egin du desgaitasuna duten pertsonak artatzeko Nafarroako Enplegu Zerbitzuko langileei zuzendutako prestakuntza-jardunaldiei buruz (10-22/PES-00605). Hona Nafarroako Gobernuko Eskubide Sozialetako kontseilariak informatzeko duena:

2021ean 4 prestakuntza-saio egin ziren Nafarroako Enplegu Zerbitzuko langileentzat, desgaitasuna duten pertsonei arreta emateari buruzkoak. Saioak martxoaren 11n, 18an eta 25ean eta apirilaren 28an egin ziren.

48 lagunek parte hartu zuten saio horietan. Parte-hartzea hautazkoa izan zen, eta jendeari arreta ematen dioten langile guztiek izan zuten joateko aukera. Honako hau da bertaratutako pertsonen xehakapena, unitate organikoen arabera:

• 1 Altsasuko Enplegu Agentzian

• 1 Agoizko Enplegu Agentzian

• 4 Lodosako Enplegu Agentzian

• 1 Tafallako Enplegu Agentzian

• 11 Tuterako Enplegu Agentzian

• 30 Iruñean (Iturrondo Enplegu Agentzian, Bigarren Zabalguneko Enplegu Agentzian eta Nafar Lansare-Nafarroako Enplegu Zerbitzuko zerbitzu zentraletan).

Hori guztia jakinarazten dizut Nafarroako Parlamentuko Erregelamenduaren 194. artikulua betez.

Iruñean, 2023ko otsailaren 6an

Eskubide Sozialetako kontseilaria: María Carmen Maeztu Villafranca